Receptes+per+fer+amb+els+més+petits

Molt bones, aquestes receptes. M'agrada molt com està fet. Maru Domenech.

En aquesta pàgina farem un recull de les receptes que podem utilitzar dins l'aula amb els notres alumnes. Per la meva experiència, la majoria de les meves receptes seran per fer amb els més petits.

=ARANYES= Aquestes aranyes les podem fer per celebrar Halloween.



Necessitam:
 * Galetes oreo.
 * Regalèssia.
 * Caramels de colors (tipus lacasitos).



Com ho feim? 1. Separam la regalèssia i la tallam per fer les potetes. 2. Obrim les galetes, ficam les potetes perquè quedin enganxades i les tornam a tancar. 3. Posam dos caramels perquè siguin els ulls.

JA TENIM LES NOSTRES ARANYES LLESTES PER MENJAR!
 * Perquè siguin més divertides podem treure tot el farcit blanc i mesclar-ho amb unes gotes de colorant.

=SANDVITX ESGARRIFÓS=



Necessitam:
 * Pa de motlle.
 * Crema de xocolata.

Com ho feim? 1. Agafam una llesca de pa de motlle i amb un ganivet (pot ser de plàstic o de jugueta) tallam els ulls i la boca. 2. Agafam una altra llesca de pa i escampam la crema de xocolata. 3. Juntam les dues llesques de pa i...

JA TENIM EL NOSTRE SANDVITX ESGARRIFÓS!
 * Si tenim l'oportunitat les podem fer farcides de salsa de tomàtiga o de formatge i després ho podem fondre.

=BOMBONS FÀCILS I RÀPIDS=

Necessitam:
 * Galeta picada.
 * Llet condensada.
 * Xocolata en pols.
 * Per arrebossar: fideus de xocolata, de colors o coco picat.

Com ho feim? 1. Mesclam la galeta picada amb la llet condensada i la xocolata en pols. 2. Quan tenim la pasta ben mesclada feim bolletes. 3. Ho arrebossam amb més xocolata en pols, fideus de xocolata, fideus de colors o coco picat.

JA TENIM ELS NOTRES BOMBONS!
 * Per presentar-los els podem ficar dins motlles de paper per magdalenes i embolicar-los amb paper de seda o qualsevol altre que teguem.

=CAKE POPS= (de bakerella.com)



Necessitam:
 * Una coca ja feta (la podem comprar a qualsevol supermercat).
 * Xocolata desfeta o llet condensada.
 * Xocolata desfeta (per decorar).
 * Fideus de xocolata o de colors (per decorar).
 * Bastonets de fusta o de plàstic.



Com ho feim? 1. Desfeim tota la coca dins un plat. 2. Mesclam la coca amb la xocolata desfeta, també podem emprar llet condensada. 3. Quan ho tenim tot ben mesclat feim bolletes. 4. Punxam les bolletes amb un bastonet de fusta o de plàstic. 5. Banyam les bolletes dins la xocolata blanca desfeta. 6. Decoram amb els fideus de colors o de xocolata. 7. Deixam eixugar.

Quan estiguin eixutes... LES PODEM MENJAR!
 * Podem mesclar la xocolata blanca amb colorant per fer-les d'altres colors.

Vos deix un vídeo que he trobat on explica com es fan.

media type="youtube" key="JpIifr0VOxY" height="279" width="455"